**Iepirkuma procedūras – atklātā konkursa**

**„Būvuzraudzības nodrošināšana**

**Latvijas Universitātes Akadēmiskā centra Torņakalnā, Rīgā, 1.kārtas būvniecības laikā”**

**(iepirkuma identifikācijas Nr. LU 2014/4\_ERAF)**

**ZIŅOJUMS**

Rīgā, 2014.gada 11.novembrī

**Pasūtītājs**: Latvijas Universitāte, Raiņa bulvāris 19, Rīga, LV 1586, Latvija.

**Iepirkuma priekšmets**: būvuzraudzības veikšana Akadēmiskā centra Torņakalnā, Rīgā, 1. kārtas būvniecības laikā (CPV kods: 71521000-6).

**Iepirkuma identifikācijas numurs:** LU 2014/4\_ERAF.

**Iepirkuma metode:** atklāts konkurss saskaņā ar Publisko iepirkumu likumu.

**Datums, kad paziņojums par līgumu publicēts Iepirkumu uzraudzības biroja mājaslapā:** 2014.gada 20.janvārī.

### Datums, kad paziņojums par līgumu publicēts Eiropas Savienības Oficiālajā Vēstnesī: 2014.gada 22.janvārī.

**Iepirkuma komisijas sastāvs un tās izveidošanas pamatojums:** Izveidota pamatojoties uz Latvijas Universitātes 2014.gada 13.janvāra rīkojumu Nr.1/12.

Komisijas sastāvs:

Komisijas priekšsēdētājs:

Atis Peičs – LU direktors;

Komisijas priekšsēdētāja vietnieks:

Gundars Bērziņš – LU kanclers;

Komisijas locekļi:

Kitija Freija – LU rektora vietniece infrastruktūras attīstības jautājumos;

Valdis Krastiņš – LU galvenais inženieris;

Kristīne Zubkāne – LU Attīstības un plānošanas departamenta juriste;

Imants Klāvs – LU Attīstības un plānošanas departamenta projektu koordinators;

Oļģerts Nikodemus –LU Ģeogrāfijas un Zemes zinātņu fakultātes dekāns.

**Kvalifikācijas prasības attiecībā uz pretendentu:**

* + pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība), kā arī apakšuzņēmēji (ja pretendents plāno piesaistīt apakšuzņēmējus) normatīvajos aktos noteiktajos gadījumos un normatīvajos aktos noteiktajā kārtībā ir reģistrēti komercreģistrā vai līdzvērtīgā reģistrā ārvalstīs.
	+ pretendents, personālsabiedrības biedrs, piegādātāju apvienības dalībnieks (ja piedāvājumu iesniedz personālsabiedrība vai piegādātāju apvienība) vai apakšuzņēmējs (ja pretendents plāno piesaistīt apakšuzņēmējus), kas veiks darbus reglamentētajā sfērā, normatīvajos aktos noteiktajos gadījumos un normatīvajos aktos noteiktajā kārtībā ir reģistrēti būvkomersantu reģistrā vai līdzvērtīgā profesionālā reģistrā ārvalstīs.
	+ pretendentam iepriekšējo 5 gadu periodā ir pabeidzis vismaz 2 (divus) būvuzraudzības līgumus, katra būvuzraudzības līguma ietvaros būvdarbu vērtība ir bijusi vismaz 15 miljonu latu un attiecīgie būvobjekti ir nodoti ekspluatācijā.
	+ pretendentam ir pieredze būvuzraudzības pakalpojumu sniegšanā līdzīga apjoma un sarežģītības projektos. Līdzīgas sarežģītības projekti nozīmē projektus ar inženiertīklu un elektroapgādes sistēmām, vājstrāvas sistēmu vadības punktiem, inteliģentu ēkas pārvaldības sistēmu, augstas kvalitātes apdarēm un laboratorijas telpu izbūvēm.
	+ pretendentam ir būvuzraudzības pieredze Latvijas klimatam līdzīgos apstākļos un zināšanas par atbilstošām būvdarbu metodēm.
	+ pretendenta likviditātes kopējam koeficientam (apgrozāmie līdzekļi /īstermiņa saistības) uz 2013.gada 31.decembri jābūt ne mazākam par 1,00 (viens komats nulle nulle).
	+ pretendenta vidējais neto apgrozījums iepriekšējos 3 (trīs) gados būvuzraudzības pakalpojumu veikšanā vismaz 3 (trīs) reizes pārsniedz piedāvāto līgumcenu (uzņēmumi, kas dibināti vēlāk, norāda par nostrādāto periodu). Ja piedāvājumu iesniedz personālsabiedrība vai personu apvienība, pretendenta gada finanšu vidējais apgrozījums būvuzraudzības veikšanā iepriekšējo 3 (trīs) gadu laikā tiek aprēķināts kā vidējais no visu personu apvienības dalībnieku kopējā katra gada apgrozījumiem iepriekšējo 3 (trīs) gadu laikā.
	+ pretendents ir gatavs iesniegt civiltiesiskās atbildības apdrošināšanu par visu Būvuzraudzības periodu 2 miljonu *EURO* apmērā atbilstoši spēkā esošo tiesību aktu prasībām.

**Prasības attiecībā uz pretendenta tehniskajām un profesionālajām spējām:**

* + Pretendenta piedāvātajam atbildīgajam būvuzraugam ir spēkā esošs sertifikāts ēku būvdarbu būvuzraudzībā un tas iepriekšējo 5 gadu periodā kā atbildīgais būvuzraugs (būvvaldē reģistrēts saistību raksts) vismaz 90% no visa kopējā būvniecības laikair veicis vismaz vienas publiskas ēkas jaunbūves būvdarbu uzraudzību, kur būvdarbu izpildes vērtība bez PVN ir vismaz 15 miljoni latu, tāpat minētās publiskās ēkas kopējam būvapjomam jābūt ne mazākam par 17 000 m2. Ar publisku ēku šī nolikuma punkta izpratnē tiks uzskatīta ēka, kas atbilst Ministru kabineta 2009.gada 22.decembra noteikumu Nr. 1620 klasifikācijas kodos 121, 122, 123 (ēkai ir vismaz seši virszemes stāvi un vismaz viens pazemes stāvs) un 126 noteiktās ēkas.
	+ Pretendenta rīcībā jābūt sertificētiem būvuzraugiem ar spēkā esošiem sertifikātiem tālāk minētajās reglamentētajās jomās:
		- Ēku būvdarbu būvuzraudzībā;
		- Siltumapgādes un ventilācijas sistēmu būvdarbu būvuzraudzībā;
		- Elektroietaišu izbūves darbu būvuzraudzībā;
		- Ūdensapgādes un kanalizācijas sistēmu būvdarbu būvuzraudzībā;
		- Telekomunikāciju sistēmu un tīklu būvdarbu būvuzraudzībā;
		- Ceļu būvdarbu būvuzraudzībā.
	+ Pretendenta rīcībā jābūt tāmētājam, kurš iepriekšējo 5 gadu periodā kā atbildīgais tāmētājs vismaz 90% no visa kopējā būvniecības laika ir veicis tāmju sagatavošanu objektā, kur kopējā būvdarbu izpildes vērtība bez PVN ir vismaz 15 miljoni latu.
	+ Pretendenta rīcībā ir visi nepieciešamie resursi savlaicīgai un kvalitatīvai līguma izpildei atbilstoši tehniskajai specifikācijai, tai skaitā, bet ne tikai spēja nodrošināt biroja telpas un visu nepieciešamo biroja aprīkojumu saviem darbiniekiem un piesaistītajiem speciālistiem būvobjektā.
	+ Katram Nolikuma 15.2.1.-15.2.5.punktā minētajamPretendenta attiecīgās nozares sertificētajam būvuzraugam ir spēkā esošs sertifikāts attiecīgajā jomā un tas iepriekšējo 5 gadu periodā  ir veicis vismaz vienas publiskas ēkas jaunbūves attiecīgās nozares būvdarbu uzraudzību, kur būvdarbu izpildes kopējā vērtība bez PVN ir vismaz 15 miljoni latu, tāpat minētās publiskās ēkas kopējam būvapjomam ir jābūt ne mazākam par 17 000 m2. Ar publisku ēku šī nolikuma punkta izpratnē tiks uzskatīta ēka, kas atbilst Ministru kabineta 2009.gada 22. decembra noteikumu Nr. 1620 klasifikācijas kodos 121, 122, 123 (ēkai ir vismaz seši virszemes stāvi un vismaz viens pazemes stāvs) un 126 noteiktās ēkas.
	+ Pretendenta piedāvātajam ceļu būvdarbu būvuzraugam ir spēkā esošs sertifikāts attiecīgajā jomā un tas iepriekšējo 5 gadu periodā ir veicis autostāvietu, laukuma vai ceļa ar cieto segumu izbūves uzraudzību. Minēto inženierbūvju kopējam būvapjomam jābūt ne mazākam par 5 000 m2.

**Piedāvājuma izvēles kritērijs**: Zemākā cena.

**Piedāvājumu iesniegšanas termiņš:** 2014.gada 6.maijs.

**Piedāvājumu atvēršanas vieta, datums un laiks:** Latvijas Universitātes Saimniecības pārvalde, Baznīcas ielā 5, 2.stāva 201.kabinets, 2014.gada 6.maijs plkst.11:00.

**Pretendentu nosaukumi, kuri iesnieguši piedāvājumus, kā arī piedāvātās cenas:**

1. „Hill International N.V.” Latvijas filiāle, piedāvātā līgumcena EUR 474 721,80 (bez PVN);
2. SIA „BaltLine Globe”, piedāvātā līgumcena EUR 98 000 (bez PVN);
3. Piegādātāju apvienība SIA „Jurēvičs un partneri” un SIA „Isliena V” EUR 170 079 (bez PVN).

**Iepirkuma komisijas sākotnējais lēmums:** Iepirkumu uzraudzības biroja Iesniegumu izskatīšanas komisija 2014.gada 5.septembrī pieņēma lēmumu Nr.4-1.2/14-224/3, ar kuru tika atcelts atklātā konkursa „Būvuzraudzības nodrošināšana Latvijas Universitātes Akadēmiskā centra Torņakalnā, Rīgā, 1.kārtas būvniecības laikā” (id.Nr. LU 2014/4\_ERAF) lēmums par rezultātiem un tika uzdots atkārtoti izvērtēt konkursā iesniegtos piedāvājumus.

**Lēmuma pamatojums iepirkuma procedūras pārtraukšanai:** Atkārtoti izvērtējot iesniegtos piedāvājumus, iepirkuma komisija nolēma izvērtēt lietderību un Pasūtītāja vajadzību pēc šāda iepirkuma, ņemot vērā paveikto būvdarbu un vēl izpildāmo būvdarbu apjomu.

Iepirkuma komisija konstatēja, ka, ņemot vērā, ka paralēli konkursa norisei, sākot ar 2014.gada 4.martu, ir veikta nepārtraukta intensīva būvniecība Latvijas Universitātes Akadēmiskā centrā Torņkalnā, Rīgā, kuras rezultātā ir paveikta būtiska darbu daļa no kopējā būvdarbu apjoma, t.i., kopumā izpildītais būvdarbu apjoms līguma izpildes laika izteiksmē ir aptuveni 40 procenti, bet, ņemot vērā uzraugāmo būvdarbu izpildes apjomu, vairāk kā 30 procentu, t.i., pilnībā ir iebetonēts ēkas karkass līdz [7.st](http://7.st/)āva pārsegumam un jumta pārsegums. Akadēmiskā centra pagrabā ir pabeigta zemgrīdas kanalizācijas cauruļvadu montāža un pabeigti grīdas betonēšanas darbi. Objektā turpinās ēkas fasādes saliekamo dzelzsbetona paneļu montāža, saliekamo dzelzsbetona kāpņu konstrukciju montāža, reģipša starpsienu konstrukciju montāža un iekšējo inženierkomunikāciju montāža ēkas pirmajos stāvos, kā arī teritorijā notiek kanalizācijas tīklu montāžas un zemes darbi, paveikti nesošo konstrukciju darbi.

Ievērojot minēto apstākli, iepirkuma komisija secina, ka Latvijas Universitātei faktiski ir zudusi nepieciešamība iegādāties tādu būvuzraudzības pakalpojumu apjomu, kāds bija noteikts konkursa tehniskajā specifikācijā. Līdz ar to iepirkuma komisija saskaņā ar Publisko iepirkumu likuma 38.panta otro daļu pieņēma lēmumu pārtraukt atklāto konkursu „Būvuzraudzības nodrošināšana Latvijas Universitātes Akadēmiskā centra Torņakalnā, Rīgā, 1.kārtas būvniecības laikā” (id.Nr. LU 2014/4\_ERAF).

Sagatavotājs

N.Orols 67043827